Public procurement notice: Contract Award Notice
Published: 2025-10-20
Buyer: ΤΕΧΝΙΚΟ ΕΠΙΜΕΛΗΤΗΡΙΟ ΕΛΛΑΔΑΣ
Country: GR
Region: EL303
Contract type: Services
Procedure: Open procedure
CPV classification: 72000000 | 72262000: Software development services
Estimated value: 271700 EUR
Award criteria: quality, price

Technical requirements: Αντικείμενο της σύμβασης είναι η δημιουργία ενός ενιαίου περιβάλλοντος για τις αυτόνομες σήμερα εφαρμογές του ΥΠΑΙΘΑ / ΓΓΑ και η αξιοποίηση και διάχυση της διαθέσιμης πληροφορίας σε όσους διαχειρίζονται και λαμβάνουν αποφάσεις στο οικοσύστημα του Αθλητισμού, καθώς και γενικά στο σύνολο των πολιτών της χώρας. 
Ειδικότερα, η αξιοποίηση καινοτόμων τεχνολογιών Πληροφορικής και Επικοινωνιών (Σύστημα Επιχειρησιακής Ευφυίας, Mobile App, Ψηφιακός Αθλητικός Χάρτης κ.α) αναμένεται να υποστηρίξει:
•	την εύκολη πρόσβαση των πολιτών σε πληροφορίες αθλητικών εγκαταστάσεων και προγραμμάτων άθλησης και σωματικής άσκησης 
•	 την άσκηση του εποπτικού ελέγχου της ΓΓΑ επί της λειτουργίας των αθλητικών σωματείων
•	την οργάνωση των αθλητικών σωματείων στην λειτουργία τους και στην αποτελεσματική διαχείριση των υποχρεώσεων τους
•	την αποτελεσματική διαχείριση των αθλητικών εγκαταστάσεων και γηπέδων
1.	ΠΕ1 : Ενοποίηση Υφιστάμενων Εφαρμογών ΥΠΑΙΘΑ τομέα Αθλητισμού. 
Το πρώτο πακέτο εργασίας αφορά στην ανάπτυξη ενός ενιαίου περιβάλλοντος (e-Kouros) στο οποίο θα ενοποιηθούν οι βασικές εφαρμογές πληροφορικής και ειδικότερα το Μητρώο Αθλητικών Φορέων, η Ηλεκτρονική Πλατφόρμα των Αιτήσεων των Αθλητικών Σωματείων για την ένταξή τους στο Ηλεκτρονικό Μητρώο της ΓΓΑ, το Μητρώο Προπονητών και τα στοιχεία του Συστήματος «Πέλοπα». Το αποτέλεσμα θα είναι η αποτελεσματική διαχείριση των δεδομένων καθώς θα επιτευχθεί η πιο αποτελεσματική πρόσβαση, ενημέρωση κι ανάλυση των πληροφοριών του κάθε μητρώου και κατ’ επέκταση την εξοικονόμηση χρόνου και πόρων. Το νέο σύστημα που θα προκύψει θα επεκταθεί με την ενσωμάτωση των υπόλοιπων 3 υπο-συστημάτων που αναλύονται στη συνέχεια.  
Περιλαμβάνεται επίσης υποστήριξη παραγωγικής λειτουργίας για διάστημα 3 μηνών. 
2.	 ΠΕ 2: Προσαρμογή των Υφιστάμενων Εφαρμογών στα Πρότυπα Προσβασιμότητας για ΑμεΑ
Παράλληλα με την ενοποίηση, θα γίνουν οι αναγκαίες παρεμβάσεις στις υφιστάμενες εφαρμογές της ΓΓΑ που προαναφέρθηκαν (Μητρώο Αθλητικών Φορέων, ηλεκτρονική πλατφόρμα των αιτήσεων των Αθλητικών Σωματείων για την ένταξή τους στο Ηλεκτρονικό Μητρώο της ΓΓΑ, Μητρώο Προπονητών) ώστε να εναρμονιστούν με το πρότυπο «Εξασφάλιση της προσβασιμότητας στα Άτομα με Αναπηρία (ΑμεΑ)» σύμφωνα με το ισχύον για το σκοπό αυτό θεσμικό πλαίσιο.
3.	ΠΕ3: Ψηφιακός Αθλητικός Χάρτης
Ο Ψηφιακός Αθλητικός Χάρτης αποτελεί ένα ψηφιακό εργαλείο για την τακτοποίηση, τον έλεγχο και την τεκμηρίωση των αθλητικών εγκαταστάσεων με σκοπό τη βελτίωση της διαχείρισης και την παροχή καλύτερων υπηρεσιών προς τους αρμόδιους και τους πολίτες. Θα  αποτυπώνει όλες τις αθλητικές εγκαταστάσεις και θα τηρεί όλα τα απαραίτητα έγγραφα που σχετίζονται με την άδεια λειτουργίας των εγκαταστάσεων και τη διενέργεια αθλητικών εκδηλώσεων. 
Ειδικά για τις αθλητικές εγκαταστάσεις στις οποίες διεξάγονται αγώνες για τους οποίους εφαρμόζονται οι προβλέψεις του νόμου για την καταπολέμηση της βίας θα προβλεφθεί η καταχώρηση των χαρακτηριστικών του ειδικού εξοπλισμού (π.χ. αριθμός καμερών, τουρνικέ, κλπ).
4.	ΠΕ4: Υποσύστημα Αθλητικών Διακρίσεων 
Το Υποσύστημα Αθλητικών Διακρίσεων θα υποστηρίζει την ψηφιακή καταχώρηση και αξιοποίηση των διακρίσεων που πετυχαίνουν οι αθλητές τόσο των ατομικών όσο και των ομαδικών αθλημάτων. Η καταχώρηση θα γίνεται σε πρώτο χρόνο και τα δεδομένα θα αξιοποιούνται για την αυτοματοποιημένη παροχή των ωφελημάτων που προβλέπει η νομοθεσία στους διακριθέντες αθλητές μεταξύ των οποίων και η ειδική μοριοδότηση για την εισαγωγή τους σε σχολές της τριτοβάθμιας εκπαίδευσης. Το υποσύστημα δηλαδή θα αποτελεί μία βάση αθλητικών διακρίσεων και θα μπορεί να εκδίδει αυτόματα σχετικές βεβαιώσεις, αλλά και να τροφοδοτεί τρίτα συστήματα της Δημόσιας Διοίκησης, όπως π.χ. του ΥΠΑΙΘΑ τομέα Παιδείας.
5.	ΠΕ5: MyKouros App
Η εφαρμογή MyKouros App θα είναι μια mobile εφαρμογή, η οποία θα διατίθεται για Android και IOS, μέσω της οποίας θα είναι διαθέσιμα στους πολίτες στοιχεία του Ψηφιακού Αθλητικού Χάρτη, όπως:
•	Στοιχεία για τις αθλητικές εγκαταστάσεις
•	Στοιχεία για τα Σωματεία
•	Πληροφόρηση για αθλητικές εκδηλώσεις
Η εφαρμογή επιπλέον θα πρέπει να υποστηρίζει τη δυνατότητα εγγραφής χρήστη μέσω email, ενώ οι χρήστες θα είναι σε θέση να προσαρμόζουν τα αποτελέσματα των αναζητήσεών τους μέσω προκαθορισμένων φίλτρων (ενδεικτικά μέσω επιλογής αθλήματος).
6.	ΠΕ6: Ανάπτυξη Συστήματος Επιχειρησιακής Ευφυΐας 
Το Πληροφοριακό σύστημα Επιχειρησιακής Ευφυΐας (Business Intelligence - BI) θα υποστηρίζει τη συλλογή, οργάνωση ανάλυση και εύληπτη παρουσίαση δεδομένων από όλα τα υποσυστήματα που προαναφέρθηκαν. Το σύστημα θα συμβάλει στην ορθολογική λήψη αποφάσεων, στην αξιολόγηση επιδόσεων και στην βελτιστοποίηση της λειτουργίας  του ΥΠΑΙΘΑ τομέα Αθλητισμού  στον εποπτικό και ελεγκτικό του ρόλο. Το σύστημα θα  υποστηρίζει τις κάτωθι λειτουργικότητες: 
•	Συγκέντρωση και αξιολόγηση δεδομένων από διάφορες πηγές, που μπορούν να χρησιμοποιηθούν για τη λήψη αποφάσεων και τη βελτιστοποίηση των αθλητικών δραστηριοτήτων. Ορισμένα από αυτά τα βασικά αθλητικά δεδομένα περιλαμβάνουν:
o	Πληροφορίες για τα σωματεία, τους προπονητές  και τους αθλητές ανά περιφέρεια
o	Οικονομικά Δεδομένα
•	Επεξεργασία Δεδομένων:
o	Καθαρισμός και επεξεργασία των δεδομένων για την εξαγωγή χρήσιμων πληροφοριών.
•	Ανάλυση Δεδομένων:
o	Ανάπτυξη διαδραστικών αναφορών, γραφημάτων και διαγραμμάτων που επιτρέπουν στους χρήστες να αναλύουν τα δεδομένα και να αντλήσουν συμπεράσματα.
•	Παρουσίαση Αναφορών:
o	Δημιουργία αναφορών και εκθέσεων που μπορούν να παρουσιαστούν στη διοίκηση και άλλα ενδιαφερόμενα μέρη.


Winner: INDIGITAL ΑΝΩΝΥΜΗ ΕΤΑΙΡΕΙΑ ΣΥΣΤΗΜΑΤΩΝ ΚΑΙ ΥΠΗΡΕΣΙΩΝ ΠΛΗΡΟΦΟΡΙΚΗΣ ΚΑΙ ΕΝΗΜΕΡΩΣΕΩΣ
Award value: 271700
Number of bids: 1